“Monumentaal” betree Top-20Ruhan du Toit se jongste enkelsnit, “Monumentaal”, maak vandeesweek sy toetrede tot die Maroela Media Afrikaanse Top-20. Du Toit het vroeër gesê die lied poog om opnuut ŉ identiteitsgevoel by die Afrikaner aan te wakker. Die musiekvideo het al meer as 54 000 kykbeurte op YouTube. Christia Visser se jongste enkelsnit, “Wildste oomblik”, betree hierdie week se top-20 in die 19de plek. Haar vorige enkelsnit, “Kaal voor jou”, pryk ook al vir etlike weke op die top-20 en is vandeesweek in die sesde posisie. Bernice West se snit, “Die hart”, bly vir eers in die no. 1-posisie. In vandeesweek se Maroela Media Afrikaanse Top-20 is daar sewe snitte wat styg, ses wat daal, vyf snitte wat onveranderd bly en twee nuwe liedjies wat die week hul toetrede tot die top-20 maak.